**Tartu Lasteaed Meelespea töökorraldus alates 25.05.**

1. Alates 25.05. on peamajas ja filiaalis rühmad avatud, Mesimummude rühma kohta vajavad lapsed saavad olla koos Maipõrnikate rühma lastega, vajadusel kuni augusti kuu lõpuni (kooli asumiseni).

2. Alates 25.05. toimub laste vastuvõtt ja koju saatmine kas õuealal (järgides ohutusnõudeid) või lasteaia/rühma välisukselt. Soovitav on viibida võimalikult palju värskes õhus, sh korraldada ka laste õppetegevused väljas.

3. Haigusnähtudega lapsed, vanemad ja töötajad ei tohi lasteasutusse tulla. Lasteasutuse õpetajal või lapsehoidjal on õigus ja kohustus haigusnähtudega laps ära saata. Väidetavalt kulgeb lastel COVID-19 kergelt ning seetõttu tuleb laste tervise jälgimisel ja haigustunnuste tuvastamisel olla äärmiselt tähelepanelik.

4. Meie lasteaed ja lastehoid on suvekuudel avatud. Tavapäraselt töötavad peamajas juulis valverühmad. Juunis ja augusti alguses võivad rühmad olla liidetud. Rühmade töökorraldus suvekuudel tuleneb lapsevanemate küsitlusest koha vajaduse kohta. Rühmade töötamisest juunis-juulis-augustis teavitame 25.05.

Alused: Haridus-ja Teadusministeeriumi infokiri lasteaedade ning -hoidude tegevuste korraldamiseks kriisist väljumisel ning Terviseameti hinnang

<https://www.hm.ee/et/uudised/infokiri-lasteaedade-ja-hoidude-tegevuse-korraldamisest>

<https://www.terviseamet.ee/sites/default/files/Nakkushaigused/Juhendid/COVID-19/soovitused_lasteaedadele_ja_lapsehoidudele_kriisist_valjumise_perioodil.pdf>

Hoiame üksteist, püsime terved!